rejauldu/bengali-wikipedia huggingface dataset:
thumb|200px|জগন্নাথ মন্দির নীলগিরি নীলগিরি () ভারতের ওড়িশা রাজ্যের বালেশ্বর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে নীলগিরি শহরের জনসংখ্যা হল ১৪,৭৪৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে নীলগিরি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: merge to বৃহস্পতি_গ্রহ.  --জয়ন্ত (আলাপ - অবদান) ১৭:৫১, ১৩ আগস্ট ২০১৬ (ইউটিসি) জুপিটার   – (অপসারণের প্রস্তাবনা দেখুনলগ দেখুন) () already have ,  বৃহস্পতি_গ্রহ  .   [বৃহস্পতি_গ্রহ] --   Muḥammad  (আলাপ) ১৭:৩৮, ১৩ আগস্ট ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
কোডারমা জেলা পূর্ব ভারতের ঝাড়খণ্ড রাজ্যের ২৪ টি জেলার মধ্যে একটি৷ এটি উত্তর ছোটনাগপুর বিভাগের অন্তর্গত একটি জেলা। ২৭ই চৈত্র ১৪০০ বঙ্গাব্দে (১০ এপ্রিল ১৯৯৪ খ্রিষ্টাব্দে) হাজারিবাগ জেলা থেকে নতুন জেলাটি গঠন করা হয়। এই জেলার জেলাসদর কোডারমাতে অবস্থিত। কোডারমা জেলা কোডারমা মহকুমা নিয়ে গঠিত।  নামকরণ প্রাচীন মনুস্মৃৃতি অনুসারে হিন্দু দেবতা ব্রহ্মা কর্দম ঋষি কে সৃৃৃষ্টি করলে সকলকিছুর ছায়া তৈরী করার জন্য৷ কিন্তু বিন্দ্য পর্বতের ছায়া তৈরীর ফলে যখন ভূ-ভারতের উত্তর পশ্চিমাংশে বৃৃষ্টিচ্ছায় অঞ্চল তৈরী হয় তখন তিনি এই অঞ্চলে এসে সৃৃষ্টিকর্তার উদ্দেশ্যে নিজের আক্ষেপ প্রকাশ করেন৷ ঋষি কর্দমের নামানুসারে জায়গাটির নাম হয় কোডারমা৷https://koderma.nic.in/history/ ইতিহাস ঐতিহাসিক আন্দোলন ভূপ্রকৃৃতি অর্থনীতি অবস্থান জেলাটির উত্তরে বিহার রাজ্যের নওয়াদা জেলা ও বিহার রাজ্যের গয়া জেলা৷ জেলাটির উত্তর পূর্বে(ঈশান), জেলাটির পূর্বে ও দক্ষিণ পূর্বে(অগ্নি) ঝাড়খণ্ড রাজ্যের গিরিডি জেলা৷ জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ঝাড়খণ্ড রাজ্যের হাজারিবাগ জেলা৷ জেলাটির  উত্তর পশ্চিমে(বায়ু) বিহার রাজ্যের নওয়াদা জেলা৷https://www.mapsofindia.com/maps/jharkhand/tehsil/kodarma.html  জেলাটির আয়তন ২৫৪০ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷ জেলার আয়তনের অনুপাত ঝাড়খণ্ড রাজ্যের ৩.১৯%৷  ভাষা কোডারমা জেলায় প্রচলিত ভাষাসমূহের পাইচিত্র তালিকা নিম্নরূপ -  ধর্ম জনসংখ্যার উপাত্ত মোট জনসংখ্যা ৪৯৯৪০৩(২০০১ জনগণনা) ও  ৭১৬২৫৯(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২১তম৷ ঝাড়খণ্ড রাজ্যের ২.১৭% লোক কোডারমা জেলাতে বাস করেন৷ জেলার জনঘনত্ব ২০০১ সালে ১৯৭ ছিলো এবং ২০১১ সালে তা বৃদ্ধি পেয়ে ২৮২ হয়েছে   জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ৪৩.৪২% , যা ১৯৯১-২০১১ সালের ২৬.৪৮% বৃদ্ধির হারের থেকে অত্যধিক বেশি৷   জেলাটিতে লিঙ্গানুপাত ২০১১ অনুযায়ী ৯৫০(সমগ্র) এবং শিশু(০-৬ বৎ) লিঙ্গানুপাত ৯৪৯৷https://www.census2011.co.in/census/district/105-kodarma.html  নদনদী  পরিবহন ও যোগাযোগ পর্যটন ও দর্শনীয় স্থান ঐতিহ্য ও সংস্কৃৃতি শিক্ষা জেলাটির স্বাক্ষরতা হার ৫২.২০%(২০০১) তথা ৬৬.৮৪%(২০১১)৷ পুরুষ স্বাক্ষরতার হার ৭০.৯৪%(২০০১) তথা ৭৯.৭৮%(২০১১)৷ নারী স্বাক্ষরতার হার ৩৩.৬১%(২০০১) তথা ৫৩.২৩% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৪৮%৷  প্রশাসনিক বিভাগ সীমান্ত বিশিষ্ট ব্যক্তিবর্গ  তথ্যসূত্র  বিষয়শ্রেণী:ঝাড়খণ্ডের জেলা বিষয়শ্রেণী:কোডারমা জেলা বিষয়শ্রেণী:১৯৯৪-এ বিহারে প্রতিষ্ঠিত
মরফিন একটি  জৈব যৌগ। এর রাসায়নিক সংকেত C17H19NO3 । মরফিন হলো আফিং-এর প্রধান উপাদান।এটি একটি উপক্ষার ( Alkaloid ) এবং প্রবলভাবে কার্যকর অপিওয়েড(Opiate) ব্যথানাশক। এটি সরাসরি কেন্দ্রীয় স্নায়ুতন্ত্রের উপর কাজ করে ব্যথার অনুভূতি নাশ করে। এটি অতি নিদ্রাকারকও বটে। এটি প্রাকৃতিকভাবে উৎপাদিত অ্যালকালয়েড জাতীয় পদার্থ যা অপিয়াম পপি নামক উদ্ভিদের অপরিপক্ক বীজের আঠালো রস থেকে আহরণ করা হয়।   আবিষ্কার  ১৮০৫ সালে জার্মান ফার্মাসিস্ট ফ্রিডরিখ সার্টারনার (Friedrich Sertürner) সর্বপ্রথম আফিং থেকে মরফিন পৃথক করেন এবং এর নামকরণ করেন গ্রিক স্বপ্ন দেবতা মরফিয়াস এর নাম অনুসারে।   কার্যকৌশল  মরফিন স্নায়ুতন্ত্রের অপিওয়েড (Opiate) রিসেপ্টরের উপর ক্রিয়া করে ব্যথা উদ্দীপনার পরিবহনকে রোহিত করে ও অবসাদ তৈরি করে।   চিকিৎসাশাস্ত্রে ব্যবহার  এটা প্রাথমিকভাবে ব্যথা নাশক হিসেবে ব্যবহৃত হয়। অস্ত্রোপচারকালে রুগীকে অজ্ঞান করতে এর ব্যবহার আছে। এছাড়া হৃদপিণ্ডের অসুখ যেমন মায়োকার্ডিয়াল ইনফার্কশন, অ্যাকিউট করোনারি সিনড্রোম এবং ফুসফুসের ইডিমা বা শোথরোগেও মরফিন ব্যবহার করা হয়। চিকিৎসাশাস্ত্রে মরফিনের ব্যাপক ব্যবহার শুরু হয় দ্বিতীয় বিশ্বযুদ্ধেরসময়। সেইসময় যুদ্ধাহত মর্কিন সৈনিকদের  আঘাতের ব্যথা কমাতে ও শল্যচিকিৎসায় চেতনানশক হিসাবে মরফিন ব্যবহৃত হত। পুনঃপুন ব্যবহারের ফলে পরবর্তীকালে সৈনিকদের মধ্যে মরফিনের প্রতি আসক্তি তৈরি হয় যা “সোলজার ডিজিস” নামে পরিচিত।   আসক্তি  মরফিন প্রচণ্ড আসক্তিকারক। এটা মানসিক ও শারীরিক উভয় ধরনের নির্ভরশীলতা তৈরি করে। মরফিনে আসক্তরা মারাত্মক রকমের অবসাদগ্রস্ততা,বিষন্নতা,নিদ্রাহীনতা, স্মৃতিবিচ্যুতি, মতিভ্রমে আক্রান্ত হয়ে থাকে।এটা সিডিউল-১ ঔষধ এবং এটার বিক্রি, বিপণন, ব্যবহার মাদকদ্রব্য নিয়ন্ত্রণ অধিদপ্তরের অধীনে করা হয়।   তথ্যসূত্র   বিষয়শ্রেণী:জৈব যৌগ বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:মরফিন বিষয়শ্রেণী:ইথার
থাম্ব|Habib Umar with Imam Zaid Shakir in Oakland, CA during US Tour in 2011 মৌলভি (আরবি: مولوی) হল ইসলামি ধর্মীয় পন্ডিতদের তথা আলেমদের ক্ষেত্রে ব্যবহৃত একটি সম্মানসূচক উপাধি। এটি মাওলানা, মোল্লা ও শেখ উপাধিগুলোর সমপর্যায়ের। ইরান, আফগানিস্তান, মধ্য এশিয়া, দক্ষিণ এশিয়া ইত্যাদি অঞ্চলজুড়ে এর ব্যবহার দেখা যায়।  আরও দেখুন মাওলানা শেখ আল্লামা মোল্লা হজরত উলামা  তথ্যসূত্র  বিষয়শ্রেণী:ইসলামি পরিভাষা বিষয়শ্রেণী:ইসলামি সম্মানসূচক উপাধি বিষয়শ্রেণী:আরবি শব্দ ও বাক্যাংশ
রোটারী বেতাগী ইউনিয়ন উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।   অবস্থান  প্রতিষ্ঠানটি চট্টগ্রাম জেলার রাঙ্গুনিয়া উপজেলার বেতাগী ইউনিয়নের বেতাগী গ্রামের চম্পাতলীতে অবস্থিত।   ইতিহাস  ১৯৬৮ সালে বিদ্যালয়টি প্রতিষ্ঠিত হয়। এলাকার গণ্যমান্য ব্যক্তিবর্গের যৌথ উদ্যোগে এবং বিদ্যালয়ের প্রতিষ্ঠাতা প্রধান শিক্ষক জনাব আবুল হায়াত চৌধুরীর সার্বিক ব্যবস্থাপনায় বেতাগী ইউনিয়ন উচ্চ বিদ্যালয় নামে এ প্রতিষ্ঠানের শিক্ষা কার্যক্রম শুরু হয়। ১৯৬৯ সালে মাধ্যমিক ও উচ্চ মাধ্যমিক শিক্ষাবোর্ড কুমিল্লা থেকে স্বীকৃতি লাভ করে এবং ১৯৭০ সালে সর্বপ্রথম এসএসসি পরীক্ষায় অংশগ্রহণ করে। পরবর্তীতে এলাকার কৃতি সন্তান জনাব ইসকান্দার আহমদ চৌধুরীর একান্ত সহযোগিতায় জাপানী রোটারিয়ানদের সহায়তা লাভ করে প্রতিষ্ঠানটি। ১৯৮৬ সালের জুন সংখ্যা মাসিক রোটারী নো তোমো পত্রিকায় “অন্ধকারে আলোদিন” শিরোনামে জাপানী ভাষায় তিনি বাংলাদেশের পিছিয়ে পড়া একটি গ্রামে একটি আধুনিক বিদ্যালয় গড়ে তোলার ব্যাপারে জাপানী রোটারিয়ানদের উদ্দেশ্যে  আকুল আবেদন জানাতে থাকেন। তিনি প্রথমে বেতাগীর অন্যতম কৃতি সন্তান প্রকৌশলী জনাব কামাল উদ্দীন আহমদ চৌধুরীর তৈরী নকশা ও প্রাক্কালনের ভিত্তিতে ১৯৮৬ সালের আগস্ট মাসে বেতাগী শুভেচ্ছা বিদ্যালয় প্রকল্প নামে জাপানি ভাষায় একটি তথ্য পুস্তিকা প্রণয়ন করেন। পরবর্তীতে বিশিষ্ট জাপানী রোটারিয়ানদের একান্ত প্রচেষ্টায় ১৯৮৯ সালের ফেব্রুয়ারি মাসে রোটারী ইন্টারন্যাশনাল জিলা ২৭৭০ থেকে এক শক্তিশালী প্রতিনিধি দল ডাঃ হিরোমু আকিয়্যামার নেতৃত্বে সর্বপ্রথম বেতাগী ইউনিয়ন উচ্চ বিদ্যালয় সফর করেন এবং বিদ্যালয়টির বিভিন্ন দিক সম্পর্কিত প্রয়োজনীয় তথ্যাবলী সম্যকভাবে অবহিত হন। তখন থেকেই তারা সহযোগিতা অব্যাহত রেখে চলেছেন এবং তখন থেকেই বিদ্যালয়ের নামকরণ হয় রোটারী বেতাগী ইউনিয়ন উচ্চ বিদ্যালয়।   ব্যবস্থাপনা  বিদ্যালয় পরিচালনার জন্য জনাব মোস্তাফিজুর রহমানকে সভাপতি করে ১২ জন বিশিষ্ট একটি পরিচালনা পরিষদ রয়েছে।   শিক্ষকবৃন্দ  বিদ্যালয়ের প্রধান শিক্ষক জনাব মোহাম্মদ শামসুল আলম। এছাড়া আরো ১৩ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।   অবকাঠামো  ১৯৮৯ থেকে ১৯৯৫ সালের ৩১ ডিসেম্বর সময়ের ভিতর জাপানী রোটারিয়ানদের কাছ থেকে প্রকল্প নির্মাণের জন্য বাংলাদেশী মুদ্রায় প্রায় এক কোটি ২০ লক্ষ পরিমাণ আর্থিক সাহায্যে সুপরিকল্পিতভাবে পর্যায়ক্রমে ১১০/৩১ মাপের সাকুরা ও চম্পা নামের দুটি দ্বিতল পাকা ভবন এবং ১৫৬/৬৬ মাপের নীহারিকা নামের একটি সুন্দর সুদৃশ্য মিলনায়তন (auditorium) নির্মিত  হয়েছে।   শিক্ষা কার্যক্রম  এ প্রতিষ্ঠানে সহ-শিক্ষা ব্যবস্থা রয়েছে। বর্তমানে সাড়ে চার শতাধিক শিক্ষার্থী এ বিদ্যালয়ে অধ্যয়নরত আছে।   ফলাফল ও কৃতিত্ব  ২০১৭ সালের এসএসসি পরীক্ষায় পাশের হার ৭৭.০১%। ১ জন পরীক্ষার্থী জিপিএ ৫ অর্জন করেছে।   আরও দেখুন   রাঙ্গুনিয়া উপজেলার শিক্ষাপ্রতিষ্ঠানের তালিকা  শ্যামল মাটির ধরাতলে; লেখক: আবুল হায়াত চৌধুরী ও ইসকান্দর আহমদ চৌধুরী।   তথ্যসূত্র    বহিঃসংযোগ   বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:রাঙ্গুনিয়া উপজেলার শিক্ষাপ্রতিষ্ঠান
ময়মনসিংহ-৩২ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।Nohlen, D, Grotz, F & Hartmann, C (২০০১) Elections in Asia: A data handbook, Volume I (ইংরেজি ভাষায়), p535 ISBN 019924958   সীমানা    ইতিহাস  ময়মনসিংহ-৩২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩জিল্লুর রহমানবাংলাদেশ আওয়ামীলীগআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ময়মনসিংহ জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৭৯-এ বিলুপ্ত
কিসলেভ বা চিসলেভ (হিব্রু: כִּסְלֵו), সাধারণ বর্ষের তৃতীয় মাস এবং ধর্মপঞ্জির নবম মাস। ব্যাবিলনীয় বর্ষপঞ্জিতে এর নাম ছিলো "আরা কিসলিমু"।  সাধারণ (কেসিদ্রান) বছরে কিসলেভে দিবসের সংখ্যা ত্রিশ দিন, কিন্তু রোস হাসানাহ স্থগিত আইনের কারণে কিছু বছরে এই মাসে একটি দিন কমিয়ে "ছোট" (চাজার) মাস করা হয়। কিসলেভ মাসটি গ্রেগরীয় বর্ষপঞ্জিতে নভেম্বর-ডিসেম্বরে পড়ে এবং এই মাসটিকে স্বপ্নের মাস বলা হয়। এই মাসের নামটি এসেছে আক্কাদীয় কিসলিমু থেকে।  ইহুদি রাব্বাইনীয় সাহিত্যে কিসলেভ মাসকে বেনিয়ামিনের গোত্রের সাথে সম্পৃক্ত করা হয়।  পবিত্র দিন ও উদযাপিত দিবস সমূহ ২৫ কিসলেভ – ২ তেভেত  – হানুক্কাহ – যদি কিসলেভ ২৯ তারিখে শেষ হয় সেক্ষেত্রে ৩ তেভেতে শেষ হবে।  ইতিহাস ও ধর্মে ১ কিসলেভ (১৯৭৭) – রাব্বাই মিনাখিম মেন্ডেল শিনিয়ার্সন হার্ট এ্যাটাক থেকে সেরে উঠেন। ৬ কিসলেভ (১৯৭৩) – ডেভিড বেন-গুরিয়নের মৃত্যু। ৮ কিসলেভ (১৯৭৮) – গোল্ডা মেইরের মৃত্যু। ৯ কিসলেভ(১৭৭৩) – মিট্টলের রেব্বের জন্ম। ৯ কিসলেভ(১৮৮৭) – মিট্টলের রেব্বের মৃত্যু। ১০ কিসলেভ (১৮২৬) – মিট্টলের রেব্বের কারাগার থেকে মুক্তি। ১৪ কিসলেভ ( খ্রিস্টপূর্ব) – যাকোবের সন্তান রুবীর মৃত্যু।Hamodia. Nov/28/12. p. D47. ১৪ কিসলেভ (আনু. ১৫৬৮ খ্রিস্টপূর্ব) – যাকোবের সন্তান রুবীর জন্ম। ১৪ কিসলেভ (১৯২৯) - রাব্বাই মিনাখিম মেন্ডেল শিনিয়ার্সন, ইয়োসেফ ইশহাক শিনিয়ার্সনের কন্যা চায়া মুশকা শিনিয়ার্সনের সাথে বিবাহ বন্ধনে আবদ্ধ হন। ১৫ কিসলেভ (১৬৭ খ্রিস্টপূর্ব) – ইহুদিদের পবিত্র মন্দিরে গ্রিকরা দেব-দেবীদের মূর্তি স্থাপন করে।"Now the fifteenth day of the month Kislev, in the hundred forty and fifth year, they set up the abomination of desolation upon the altar, and builded idol altars throughout the cities of Judah on every side." (1 Maccabees 1:54)  ১৭ কিসলেভ (১৯৪৭) – জাতিসংঘ সাধারণ পরিষদ কর্তৃত্বপ্রাপ্ত শক্তির অধীন ফিলিস্তিনকে বিভক্ত করার পরিকল্পনা অনুমোদন দেয় যার ফলে ইসরায়েল রাষ্ট্রের সৃষ্টি হয়।  ১৯ কিসলেভ (১৭৭২) - বা'আল শেম তোভের উত্তরাধিকারী মেজরিথের মাগিদের মৃত্যু।  ১৯ কিসলেভ (১৭৯৮) – লিয়াডির রাব্বাই শিনিউর জালমানের কারাগার থেকে মুক্তি যা ইউড তেস কিসলেভ হিসেবে উদযাপিত হয়। ২০ কিসলেভ (আনু. ৪৫৭ খ্রিস্টপূর্ব) – এজ্রা জেরুজালেমে তিনদিনব্যাপী নিয়ে সম্মেলনের আয়োজন করেন যেখানে তিনি ইহুদিদের তোরাহ মেনে চলতে বলেন এবং ভিন্নধর্মী বৈবাহিক সম্পর্কগুলো শেষ করে দিতে বলেন।  ২১ কিসলেভ (আনু. ১২৮ খ্রিস্টপূর্ব) – গেরিজিম পর্বতে অবস্থিত শমরীয় মন্দির প্রথম ইয়োহানান হুরকানুস দ্বারা ধ্বংসপ্রাপ্ত হয়।Megillat Ta'anit 29  ২১ কিসলেভ (১৬৪ খ্রিস্টপূর্ব) –  হানুক্কাহ দিবস। ২৫ কিসলেভ (১৬৭ খ্রিস্টপূর্ব) গ্রিকরা ইহুদিদের পবিত্র মন্দির নিজেদের দেব-দেবীদের জন্য উৎসর্গ করে।"Now the five and twentieth day of the month they did sacrifice upon the idol altar, which was upon the altar of God." (1 Maccabees 1:59) ২৭ কিসলেভ (আনু. ২১০৫ খ্রিস্টপূর্ব) – আদিপুস্তক ৬-৮ অনুসারে এই দিনে মহাপ্লাবনের জল কমে আসতে শুরু করে।  অন্যান্য ব্যবহার  জেনোগিয়ার্সের গল্পে কিসলেভ একটি দেশের নাম যা এই মাসের নাম থেকে গৃহীত হয়েছে।  ওয়্যারহ্যামার জগতে, কিসলেভ একটি দেশ ও শহরের নাম। কিসলেভকে ১৬তম শতাব্দীর পোল্যান্ড-লিথুয়ানিয়া এবং রাশিয়ার স্টারডমের আদলে তৈরি করা হয়েছে।   ড্রাগনল্যান্স জগতে, কিসলেভ (বা চিসলেভ) দৈব্য প্রবৃত্তির শক্তিকে বুঝানো হয়েছে।  তথ্যসূত্র  বহিঃসংযোগ  ইহুদি ইতিহাসের এই মাসটি  কিসলেভ মাস সংক্রান্ত তথ্যাদি  ৯
দেবেন্দ্রনাথ ঘোষ (২২ এপ্রিল ১৮৯০ – ১১ জানুয়ারি ১৯৯৯) বাংলাদেশের বরিশাল জেলার একজন রাজনীতিবিদ ছিলেন। তিনি ১৯৫৪ সালে পূর্ব বাংলা আইনসভার সদস্য হিসেবে নির্বাচিত হয়েছিলেন।  জীবনী দেবেন্দ্র নাথ ঘোষ ১৮৯০ সালের ২২ এপ্রিল বরিশাল শহরে  জন্মগ্রহণ করেছিলেন। তার পিতার নাম নিবারণ ঘোষ ও মায়ের নাম রাজলক্ষ্মী ঘোষ। তিনি ভাষা আন্দোলনে অংশগ্রহণ করেছিলেন। ১৯৫৪ সালে তিনি পূর্ব বাংলা আইনসভার সদস্য হিসেবে নির্বাচিত হয়েছিল। তিনি ব্রিটিশ ও পাকিস্তান আমল ও তদপরবর্তী সময়ে প্রতিবাদের জন্য মোট ২৭ বছর জেল খেটেছিলেন।তিনি বরিশালের বঙ্গভঙ্গ-বিরোধী আন্দোলনের পুরোধা সতীশচন্দ্র মুখোপাধ্যায়ের (পরবর্তীতে স্বামী প্রজ্ঞানানন্দ সরস্বতী নামে পরিচিত) সহযোগী ছিলেন। বরিশালে 'শঙ্কর মঠ' গড়ে তোলা এবং ব্রিটিশ-বিরোধী কর্মকাণ্ড পরিচালনার ক্ষেত্রে তাঁকে বিশেষ সাহায্য করেন তিনি।   দেবেন্দ্রনাথ ঘোষ ১৯৯৯ সালের ১১ জানুয়ারি বরিশালে নিজ বাসভবনে ১০৮ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৮৯০-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বরিশালের রাজনীতিবিদ বিষয়শ্রেণী:বাংলাদেশী রাজনীতিবিদ বিষয়শ্রেণী:বাংলাদেশী শতবর্ষী ব্যক্তি বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮ বিষয়শ্রেণী:পুরুষ শতবর্ষী
টেট্রাগোনিয়া ইম্প্লেক্সিকোমা, যা সাধারণত বোয়ার স্পিনাচ নামে পরিচিত, এটি আইজোয়াসি বা বরফ-উদ্ভিদ পরিবারের একটি উদ্ভিদ। কাছাকাছি একটি প্রজাতি হল টেট্রাগোনিয়া টেট্রাগোনিওইডস, তবে এই প্রজাতির বড় পাতা এবং ফুল ফোটার সময় কম।   বাসস্থান ও বণ্টন  বোয়ার স্পিনাচ মূলত নিউজিল্যান্ড এবং দক্ষিণ অস্ট্রেলিয়া উপকূলীয় অঞ্চলে এবং পাশাপাশি নিকটবর্তী অনেক দ্বীপ পুঞ্জে পাওয়া যায়। এটি বালি এবং শিংল সৈকত থেকে উপকূলীয় বনভূমি, গুল্মভূমি এবং তৃণভূমি মধ্য দিয়ে এবং উন্মুক্ত, পাহাড় এবং স্ট্যাক লবণ-ছাঁটা গাছপালা হিসেবে বিভিন্ন পরিবেশেই লক্ষ্য করা যায়। অভ্যন্তরীণভাবে, কৃষিজমিতে যেখানে এটি বারবেরি ঝোপ বা ঘন জঙ্গলে চুনযুক্ত বেলেপাথর বা চুনাপাথর আউটক্রপে জন্মায় সেখানেও পাওয়া যেতে পারে। থাম্ব|মাটির আচ্ছাদন হিসেবে টেট্রাগোনিয়া ইম্প্লেক্সিকোমা। কারাম সমুদ্র সৈকত ফোরডুনে অবস্থিত।   বর্ণনা  বোয়ার স্পিনাচ এক প্রকার মাটিতে আকড়ে থাকা উপগুল্ম যা  পর্যন্ত ঘন পাতাযুক্ত ঝোপ তৈরি করে। ডালপালা লম্বা এবং পিছন দিকে থাকে, প্রায়শই রসালো এবং কচি অবস্থায় লাল বা গোলাপী রঙের হয়, গাঢ় সবুজ থেকে বাদামী-কালো হয়ে কাঠের মতো হয়ে যায়। পাতাগুলো বিকল্প, গুচ্ছবদ্ধ এবং আধা-সুগন্ধী। পাতাগুলো রম্বিক থেকে কৌণিক-ওভেট, কখনও কখনও কচি মোটা চুল বহন করে। হলুদ ফুলগুলো একাকী, দৃঢ়ভাবে সুগন্ধযুক্ত এবং ২টি শৈলীতে ১২-২০ পুংকেশীয় ফুল রয়েছে। আগস্ট থেকে নভেম্বর পর্যন্ত ফুল ফোটে। ৫ থেকে ৮ মিলিমিটার লম্বা, গোলাপী থেকে গাঢ় লাল, রসালো বেরি যা পাখি এবং টিকটিকি খায়।https://www.abc.net.au/news/2023-12-19/little-penguins-phillip-island-bushfire-heat-stress-conservation/103227806 ফিলিপ দ্বীপে অগ্নি প্রতিরোধক উদ্ভিদ হিসেবে রোপণ করা হচ্ছে।   তথ্যসূত্র   বিষয়শ্রেণী:১৮৫৬-এ বর্ণিত উদ্ভিদ বিষয়শ্রেণী:নিউজিল্যান্ডের উদ্ভিদকুল বিষয়শ্রেণী:পশ্চিম অস্ট্রেলিয়ার উদ্ভিদকুল বিষয়শ্রেণী:দক্ষিণ অস্ট্রেলিয়ার উদ্ভিদকুল বিষয়শ্রেণী:নিউ সাউথ ওয়েলসের উদ্ভিদকুল বিষয়শ্রেণী:তাসমানিয়ার উদ্ভিদকুল
মুম্বই উত্তর পূর্ব লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি মুম্বই উপনগরী জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।  মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল মুম্বই উত্তর পূর্ব লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল->    মুলুন্দ বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই উপনগরী জেলায় অবস্থিত।    বিক্রোলি বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই উপনগরী জেলায় অবস্থিত।    ভান্ডুপ বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই উপনগরী জেলায় অবস্থিত।    ঘাটকোপার পশ্চিম বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই উপনগরী জেলায় অবস্থিত।    ঘাটকোপার পূর্ব বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই উপনগরী জেলায় অবস্থিত।    মানখুরদ শিবাজি নগর বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই উপনগরী জেলায় অবস্থিত।   মুম্বই উত্তর পূর্ব লোকসভা কেন্দ্র বিজয়ী বর্তমান ও প্রাক্তন সংসদ  মুম্বই উত্তর পূর্ব লোকসভা কেন্দ্র বিজয়ী বর্তমান সংসদ ভারতীয় জনতা পার্টি দলের সদস্য মনোজ কোটক এবং প্রাক্তন সংসদ ছিলেন ভারতীয় জনতা পার্টি দলের সদস্য কিরিত সোমাইয়া।  তথ্যসূত্র   আরও পড়ুন  মুম্বই উত্তর লোকসভা কেন্দ্র  হিঙ্গোলি লোকসভা কেন্দ্র ‎  বহিঃসংযোগ মুম্বই উত্তর পূর্ব লোকসভা নির্বাচনের ফলাফল সরাসরি ২০১৯   ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:মহারাষ্ট্রের লোকসভা কেন্দ্র
দ্য ডেঞ্জারাস সামার () হল মার্কিন লেখক আর্নেস্ট হেমিংওয়ে রচিত অকল্পিত সাহিত্য গ্রন্থ। বইটিতে ১৯৫৯ সালের গ্রীষ্মে ষাঁড়ের লড়াইবিদ লুইস মিগেল দোমিঙ্গুইন ও আন্তোনিও ওর্দোনেসের মধ্যে দ্বন্দ্বের বর্ণনা রয়েছে। এই বইটিকে হেমিংওয়ের শেষ বই বলে উল্লেখ করা হয়।হেমিংওয়ে, আর্নেস্ট (১৯৮৫)। The Dangerous Summer। পৃ. ix।  প্রকাশনার ইতিহাস দ্য ডেঞ্জারাস সামার হল ১৯৫৯ সালের অক্টোবর থেকে ১৯৬০ সালের মে মাসের মধ্যে লাইফ ম্যাগাজিনের জন্য হেমিংওয়ের রচিত ৭০,০০০ শব্দের পাণ্ডুলিপির সম্পাদিত সংস্করণ। হেমিংওয়ে তার ঘনিষ্ঠ বন্ধু উইল ল্যাং জুনিয়রকে স্পেনে এসে লাইফ ম্যাগাজিনকে এই গল্পটি দেওয়ার জন্য ডেকে পাঠান। বইটি মূল পাণ্ডুলিপি থেকে সম্পাদনা করে হেমিংওয়ে মার্কিন প্রকাশক চার্লস স্ক্রিবনার্স সন্স। বইটির ৩০,০০০ শব্দের রচনা ১৯৬০ সালের সেপ্টেম্বর মাসে লাইফ ম্যাগাজিনে তিনটি ধারাবাহিক কিস্তিতে প্রকাশিত হয়।  তথ্যসূত্র  বহিঃসংযোগ  বিষয়শ্রেণী:১৯৬০-এর বই বিষয়শ্রেণী:আর্নেস্ট হেমিংওয়ের বই বিষয়শ্রেণী:মরণোত্তর প্রকাশিত বই বিষয়শ্রেণী:চার্লস স্ক্রিবনার্স সন্সের বই
ইন ইয়র হাউজ (এছাড়াও ইন ইয়র হাউজ: গ্রেট ওয়াইট নর্থ অথবা ইন ইয়র হাউজ ৪ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি ইন ইয়র হাউজ কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ১৯৯৫ সালের ২২শে অক্টোবর তারিখে কানাডার ম্যানিটোবার উইনিপেগের উইনিপেগ এরিনায় অনুষ্ঠিত হয়েছে।  প্রাক-প্রদর্শনে চারটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য ব্রিটিশ বুলডগ ডাব্লিউডাব্লিউএফ চ্যাম্পিয়নশিপ ম্যাচে ডিজেলকে পরাজিত করেছে। অন্যান্য শীর্ষস্থানীয় ম্যাচে, দ্য স্মোকিং গান্স ডাব্লিউডাব্লিউএফ ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচে দ্য ১–২–৩ কিড ও রেজর রামোনকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে রেজর রামোন ডিন ডগলাসকে পিনফলের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।   পটভূমি  ১৯৯৩ সাল পর্যন্ত ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) প্রতি বছর মোট পাঁচটি পেশাদার কুস্তির প্রতি-দর্শনে-পরিশোধ (পিপিভি) অনুষ্ঠানের আয়োজন করতো; যেগুলো "বিগ ফাইভ" নামে পরিচিত, উক্ত সময়ের পাঁচটি প্রধান অনুষ্ঠানগুলো ছিল রয়্যাল রাম্বল, রেসলম্যানিয়া, কিং অব দ্য রিং, সামারস্ল্যাম এবং সার্ভাইভার সিরিজ। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। ১৯৯৫ সালের ১৪ই মে তারিখে প্রথমবারের মতো ইন ইয়র হাউজ অনুষ্ঠিত হয়েছে।  ১৯৯৫ সালের এই অনুষ্ঠানটি ইন ইয়র হাউজ কালানুক্রমিকের চতুর্থ অনুষ্ঠান ছিল, যা ২২শে অক্টোবর তারিখে কানাডার ম্যানিটোবার উইনিপেগের উইনিপেগ এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।   তথ্যসূত্র   ৪ ইন ইয়র হাউজ বিষয়শ্রেণী:অক্টোবর ১৯৯৫-এ কানাডায় ঘটনা বিষয়শ্রেণী:১৯৯৫-এ ম্যানিটোবা বিষয়শ্রেণী:ম্যানিটোবায় ঘটনা বিষয়শ্রেণী:উইনিপেগে পেশাদার কুস্তি
ঢাকা মশক নিবারণী দপ্তর স্থানীয় সরকার, পল্লী উন্নয়ন ও সমবায় মন্ত্রণালয়ের অধীনস্থ একটি সরকারি প্রতিষ্ঠান। তবে সরকারি প্রতিষ্ঠান হলেও সিটি কর্পোরেশনের সঙ্গে সমন্বয় করে চালানো হচ্ছে এই দপ্তরটিকে। ম্যালেরিয়া মোকাবিলা ও মশক নিধনের কাজ করতে ঢাকায় এই দপ্তর প্রতিষ্ঠা করা হয়েছিলো।   ইতিহাস  ঢাকার ম্যালেরিয়া নিরোধের লক্ষ্যে ১৯৪৮ সালে স্বাস্থ্য মন্ত্রণালয়ের অধীনে মশক নিয়ন্ত্রণ স্কিম প্রতিষ্ঠা করা হয়। ১৯৮০ এর শুরুর দিকে স্বাস্থ্য মন্ত্রণালয়ের অধীনে পলাশীর ৩৯ একর জমির উপর এর সদর দপ্তর প্রতিষ্ঠিত হয়। ১৯৮৪ সালে একে স্থানীয় সরকার, পল্লী উন্নয়ন ও সমবায় মন্ত্রণালয়ের অধীনে নিয়ে এসে নামকরণ করা হয় ঢাকা মশক নিবারণী দপ্তর।   আরো দেখুন   স্থানীয় সরকার, পল্লী উন্নয়ন ও সমবায় মন্ত্রণালয়  স্থানীয় সরকার বিভাগ  তথ্যসূত্র    বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৪৮-এ পূর্ব পাকিস্তানে প্রতিষ্ঠিত